wannaphong/clean_thaiwikipedia huggingface dataset:
# สัพพัญญู
สัพพัญญูพจนานุกรม ฉบับราชบัณฑิตยสถาน พ.ศ. 2554, หน้า 1209 (, จาก สพฺพ คุณนาม + ญู (ญา ธาตุ + -รู ปัจจัยในนามกิตก์)) หรือ สรรเพชญพจนานุกรม ฉบับราชบัณฑิตยสถาน พ.ศ. 2554, หน้า 1175 (สรฺวชฺญู) แปลว่า ผู้รู้ทุกสิ่งทุกอย่าง ผู้รู้ทั่ว คือรู้สิ่งทั้งปวงอย่างสัมบูรณ์ ทั้งในอดีต ปัจจุบัน และอนาคตพจนานุกรมศัพท์ปรัชญา ฉบับราชบัณฑิตยสภา, หน้า 174 

ในคติเทวนิยมมักใช้คำนี้เป็นเนมิตกนามของพระเป็นเจ้า เพราะเชื่อว่าพระองค์ทรงคุณลักษณะเช่นนั้น และเรียกคุณลักษณะนั้นว่า สัพพัญญุตา (สพฺพญฺญู (สพฺพ คุณนาม + ญู (ญา ธาตุ + -รู ปัจจัยในนามกิตก์) + -ตา ปัจจัยในภาวตัทธิต) ส่วนศาสนาอเทวนิยม เช่น ศาสนาพุทธใช้หมายถึงพระพุทธเจ้า และศาสนาเชนใช้หมายถึงเกวลิน
# โมซัมบิกของโปรตุเกส
โปรตุเกสโมซัมบิก  มีชื่อเรียกอย่างเป็นทางการว่า แอฟริกาตะวันออกของโปรตุเกส  เป็นคำเรียกทั่วไปสำหรับโมซัมบิกสมัยในอดีตเมื่อยังเป็นดินแดนโพ้นทะเลของโปรตุเกส ประกอบด้วยหมู่อาณานิคมโปรตุเกส และภายหลังรวมกันเป็นมณฑลโพ้นทะเลของโปรตุเกสตามชายฝั่งทวีปแอฟริกาตะวันออกเฉียงใต้ ซึ่งปัจจุบันประกอบขึ้นเป็นสาธารณรัฐโมซัมบิก

มีการตั้งนิคมการค้าและอาณานิคมในเวลาต่อมาตามชายฝั่งตั้งแต่ ค.ศ. 1498 เมื่อนักสำรวจชาวโปรตุเกส วัชกู ดา กามา ถึงชายฝั่งโมซัมบิกครั้งแรก Lourenço Marques สำรวจพื้นที่ซึ่งปัจจุบันเป็นอ่าวมาปูโตใน ค.ศ. 1544 เขาตั้งรกรากถาวรในประเทศโมซัมบิกปัจจุบัน ที่ซึ่งเขาใช้เวลาส่วนใหญ่ของชีวิต และงานของเขามีนักสำรวจ กะลาสีและวาณิชโปรตุเกสหลายคนสานต่อ อาณานิคมเหล่านี้บางส่วนมีการส่งมอบให้ปกครองโดยบริษัทที่ได้รับพระบรมราชานุญาตในปลายคริสต์ศตวรรษที่ 19 เช่น บริษัทโมซัมบิก ซึ่งได้รับสัมปทานแผ่นดินซึ่งปัจจุบันได้แก่ จังหวัดมานีกาและจังหวัดซูฟาลา และบริษัทนียาซา ซึ่งควบคุมดินแดนในจังหวัดกาบูแดลกาดูและจังหวัดนียาซา ใน ค.ศ. 1951 อาณานิคมดังกล่าวมีการรวมเข้ากับมณฑลโพ้นทะเลโดยเป็นส่วนหนึ่งของโปรตุเกส อาณานิคมเดิมส่วนมากเป็นชื่อของจังหวัดของโมซัมบิกในปัจจุบัน

ชื่อเรียก
โมซัมบิกในสมัยอาณานิคม ได้มีการจัดรูปแบบการปกครองตามยุคสมัยของพัฒนาการทางการเมืองในโปรตุเกส ดังนี้: 
ค.ศ. 1501–1569: เขตผู้บัญชาการแห่งโซฟาลา 
ค.ศ. 1570–1676: เขตผู้บัญชาการแห่งโมซัมบิก และ โซฟาลา (Capitania de Moçambique e Sofala)
ค.ศ. 1676–1836: เขตผู้บัญชาการทหารสูงสุดแห่งโมซัมบิก และ แม่น้ำโซฟาลา (Capitania-Geral de Moçambique e Rios de Sofala)
ค.ศ. 1836–1891, ค.ศ. 1893–1926 และ ค.ศ. 1951–1972 : จังหวัดโมซัมบิก (Província de Moçambique)
ค.ศ. 1891–1893: รัฐแอฟริกาตะวันออก (Estado da África Oriental)
ค.ศ. 1926–1951: อาณานิคมโมซัมบิก (Colónia de Moçambique)
ค.ศ. 1972–1975: รัฐโมซัมบิก (Estado de Moçambique)
# สาธารณรัฐประชาชนโมซัมบิก
สาธารณรัฐประชาชนโมซัมบิก  คืออดีตรัฐสังคมนิยมของโมซัมบิก ภายหลังสิ้นสุดสงครามประกาศเอกราช โดยปกครองประเทศแบบสังคมนิยม ระหว่าง ค.ศ. 1975 ถึง ค.ศ. 1990.

ภายหลังสิ้นสุดการปกครองอาณานิคมแอฟริกาตะวันออกของโปรตุเกสเมื่อ ค.ศ. 1975 สาธารณรัฐประชาชนโมซัมบิกก่อตั้งโดย แนวร่วมเพื่อการปลดปล่อยโมซัมบิก ("เฟรลีมู" : "FRELIMO") นำโดย ประธานาธิบดี ซาโมรา มาเชล, ในช่วงระยะสั้นๆก่อนการประกาศอิสรภาพจากโปรตุเกส ในสมัยอึชตาดูโนวู (สาธารณรัฐที่ 2). เฟรลีมูจัดตั้งขึ้นภายใต้แนวคิดสังคมนิยมลัทธิมากซ์–เลนินแบบพรรคการเมืองเดียว ในรูปแบบของรัฐบาลลัทธิอำนาจนิยม ใช้นโยบายการเปลี่ยนแปลงทางการเมืองอย่างรุนแรง (radical social change) ปกครองประเทศแบบสังคมนิยม โดยยึดทรัพย์สินเอกชนทั้งหมดเป็นของรัฐ และ มีความสัมพันธ์ใกล้ชิดกับประเทศคอมมิวนิสต์ในยุโรป รวมถึงประเทศเพื่อนบ้านอย่าง สาธารณรัฐประชาชนแองโกลา และ สหภาพโซเวียต การเมืองภายในของโมซัมบิกได้รับผลกระทบจากสงครามเย็นอย่างมาก โดยได้รับคำแนะนำจากสภาเพื่อความช่วยเหลือซึ่งกันและกันทางเศรษฐกิจ (คอมิคอน).Angola: Communist nationsThe New Communist Third World By Peter John de la Fosse WilesSoviet Union-MozambiqueTHE COUNCIL FOR MUTUAL ECONOMIC ASSISTANCE เฟรลีมู ได้ถูกดึงเข้าสู่ความขัดแย้งในสงครามกลางเมือง เมื่อ ค.ศ. 1977 โดยมีประเทศเสรีประชาธิปไตย (ชาติมหาอำนาจตะวันตก) เป็นผู้ก่อสงคราม ผ่านทางโรดีเซีย และ สหภาพแอฟริกาใต้ ซึ่งได้รับการสนับสนุนทางการเงิน พร้อมทั้งอาวุธยุทธภัณฑ์ สนับสนุนกลุ่ม Mozambique National Resistance ("เรนามู" : "Renamo") ในการทำลายสาธารณูปโภคพื้นฐาน สะพาน ทางรถไฟ โรงเรียน สถานพยาบาล รวมถึงการเข้าแทรกแซงทางการเมืองด้วยการต่อต้านลัทธิคอมมิวนิสต์ ทำให้การพัฒนาประเทศหยุดชะงัก ปลายทศวรรษที่ 1980.D4 Mozambique

สหภาพโซเวียตล่มสลาย สงครามเย็นสิ้นสุดลงเมื่อ ค.ศ. 1990 ต่อมาได้มีการลงนามข้อตกลงสันติภาพกรุงโรมระหว่าง เฟรลีมู และ เรนามู ในปี ค.ศ. 1994 ได้มีการจัดเลือกตั้งในรูปแบบรัฐพรรคการเมืองหลายพรรค และ เปลี่ยนนโยบายเศรษฐกิจจากลัทธิมากซ์เป็นเศรษฐกิจการตลาดแบบเสรีทุนนิยม.

 การขึ้นสู่อำนาจ 
thumb|left|ธงชาติระหว่าง ค.ศ. 1975–1983
thumb|left|ธงชาติระหว่าง เมษายน–พฤษภาคม 1983

 ตำรวจลับ 
เฟรลีมูได้จัดตั้งองค์กรตำรวจลับ เรียกว่า หน่วยรักษาความปลอดภัยประชาชนแห่งชาติ  มีหน้าที่สอดส่องดูแลความมั่นคง สืบหาบุคคลที่เป็นหรืออาจเป็นภัยคุกคามต่อรัฐ รวมถึงการเคลื่อนไหวทางการเมือง "ทุกกิจกรรมที่ต่อต้านรัฐบาล และ การปฏิวัติสังคมนิยม" โดยได้รับการฝึกศึกษาจาก กระทรวงรักษาความปลอดภัย ("Stasi") ของเยอรมนีตะวันออก มีหน้าที่ข่าวกรอง, กำลังกึ่งทหาร (กำลังพลสำรอง). ภายหลังสิ้นสุดสงครามเย็นได้มีการจัดส่วนราชการใหม่ ยกสถานะเป็น หน่วยรักษาความปลอดภัย และ สารสนเทศชาติ (Serviço de Informações e Segurança do Estado, SISE) เมื่อ ค.ศ. 1991.
# แพลเน็ตซู
แพลเน็ตซู  เป็นเกมจำลองการสร้างและบริหารจัดการที่กำลังจะมาถึง พัฒนาและจัดจำหน่ายโดยฟรอนเทียร์ดีเวลล็อปเมนส์ เกมดังกล่าวเป็นจะเกมที่สืบทอดจากเกมซูไทคูน เตรียมออกจำหน่ายในวันที่ 5 พฤศจิกายน ค.ศ. 2019

การเล่น
รูปแบบการเล่นจะมีบางส่วนคล้ายคลึงกับเกมสร้างสวนสนุก แพลเน็ตโคสเตอร์ ที่เปิดตัวเมื่อไม่กี่ปีก่อน ผู้เล่นสามารถสร้างสวนสัตว์ และมีสัตว์มากกว่า 50 ตัว

การพัฒนา
มีข่าวลือก่อนหน้านี้เกิดขึ้นหลังจากที่ฟรอนเทียร์ดีเวลล็อปเมนส์จดทะเบียนเครื่องหมายการค้าเกมใหม่เมื่อเดือนเมษายน 2017 ในชื่อ แพลเน็ตซาฟารี ต่อมาได้ประกาศอย่างเป็นทางการเมื่อวันที่ 24 เมษายน 2019 และจะจำหน่ายในวันที่ 5 พฤศจิกายน 2019 นอกเหนือจากการสั่งซื้อเกมล่วงหน้าแบบปกติ ยังมีโอกาสที่จะซื้อเกมล่วงหน้าฉบับดีลักซ์ซึ่งรวมเนื้อหาโบนัสและเข้าถึงการเล่นแบบเบตาตั้งแต่วันที่ 24 กันยายน ถึง 8 ตุลาคม 2019
# ขอให้โชคดีมีชัยในโลกแฟนตาซี!
ขอให้โชคดีมีชัยในโลกแฟนตาซี!  เป็นนวนิยายญี่ปุ่นที่เขียนโดย Natsume Akatsuki เนื้อเรื่องเกี่ยวกับเด็กผู้ชายคนหนึ่งที่ถูกส่งไปยังโลกแฟนตาซีหลังการตายของเขา และเขาได้สร้างปาร์ตี้กับเทพธิดา สาวน้อยนักเวทและทหารครูเสดเพื่อต่อสู้กับมอนส์เตอร์ในโลกแฟนตาซี โดยเริ่มต้นจากซีรีส์นวนิยายทางเว็บที่เผยแพร่ใน Shousetsuka ni Narou ระหว่างเดือนธันวาคม 2012 และตุลาคม 2013 ซีรีส์ดังกล่าวได้รับการแก้ไขเป็นซีรีส์นวนิยายแสงพิมพ์ที่มีภาพประกอบโดย Kurone Mishima ซึ่งเริ่มตีพิมพ์ภายใต้ สำนักพิมพ์คาโดกาวะ
# พฤษภาคม พ.ศ. 2562
พฤษภาคม พ.ศ. 2562 เป็นเดือนที่ 5 ของปี พ.ศ. 2562 วันแรกของเดือนเป็นวันพุธ วันสุดท้ายของเดือนเป็นวันศุกร์

 สถานีย่อย:เหตุการณ์ปัจจุบัน
# อิเซไค ควอร์เต็ท
อิเซไค ควอร์เต็ท  เป็นซีรีส์อนิเมะญี่ปุ่นโดยภาพเป็นแนวครอสโอเวอร์สไตล์ chibi ระหว่าง นวนิยายแฟนตาซีอย่าง ขอให้โชคดีมีชัย ในโลกแฟนตาซี!, Overlord, Re: Zero  บันทึกสงครามของยัยเผด็จการ เผยแพร่โดย สำนักพิมพ์คาโดกาวะ

 เนื้อเรื่อง 
เมื่อวันหนึ่งจู่ๆมีปุ่มวิเศษก็ปรากฏขึ้น ตัวละครเอกใน KonoSuba, Overlord, Re: Zero และ Saga ของ Tanya the Evil ทั้งหมดได้กดปุ่มวิเศษนี้และทุกคนได้ถูกย้ายไปยังโลกคู่ขนานที่มีชื่อว่า isekai และได้พบกับเรื่องราวที่มีชีวิตใหม่ในวัยมัธยมต้น 

 ตัวละคร 
ซีรีส์ตัวละครพากษ์ญี่ปุ่นขอให้โชคดีมีชัย ในโลกแฟนตาซี!Kazuma SatoJun FukushimaAquaSora AmamiyaMeguminRie TakahashiDarknessAi KayanoOverlordAinz Ooal GownSatoshi HinoAlbedoYumi HaraShalltear BloodfallenSumire UesakaDemiurgeMasayuki KatōCocytusKenta MiyakeAura Bella FioraEmiri KatōMare Bello FioreYumi UchiyamaRe:Zero - รีเซทชีวิต ฝ่าวิกฤตต่างโลกSubaru NatsukiYūsuke KobayashiEmiliaRie TakahashiRemInori MinaseRamRie MurakawaPuckYumi UchiyamaBeatriceSatomi AraiRoswaal L. MathersTakehito Koyasuบันทึกสงครามของยัยเผด็จการTanya von DegurechaffAoi YūkiViktoriya Ivanovna Serebryakov (Visha)Saori HayamiMatheus Johann WeissDaiki HamanoVooren GlantzYūsuke KobayashiWilibald KoenigJun KasamaRhiner NeumannDaichi HayashiErich von RerugenShinichiro MikiKurt von RudersdorfTesshō GendaHans von ZettourHōchū ŌtsukaSource:

 การผลิตและการเปิดตัว 
ซีรีส์นี้เขียนบทและกำกับโดย Minoru Ashina ด้วยการออกแบบตัวละครโดย Minoru Takehara ซึ่งเป็นผู้อำนวยการสร้างแอนิเมชันซีรีส์ แอนิเมชั่นโดย Studio Puyukai ฉายรอบปฐมทัศน์ในวันที่ 9 เมษายน 2019 ซีรีส์นี้มีการระบุไว้ 12 ตอน
# การเลือกตั้งหัวหน้าพรรคพลเมืองประชาธิปไตย ค.ศ. 1996
การเลือกตั้งหัวหน้าพรรคพลเมืองประชาธิปไตย (ODS)  เกิดขึ้นที่Czech Republic เมื่อวันที่ 9 ธันวาคม ค.ศ. 1996 ผลปรากฎว่าแวสลาฟ คลอส ได้รับเลือกให้เป็นหัวหน้าพรรคอีกหนึ่งสมัย ด้วยคะแนนคณะผุ้เลือกตั้งถึง 249 คน จาก 295 คน คิดเป็น 81% ซึ่งพรรคประชาธิปไตยคริสเตียนได้รวมกับพรรคพลเมืองประชาธิปไตยในรัฐสภานี้ด้วย
# วารลี
วารลี หรือ โวรลี  เป็นท้องถิ่นหนึ่งในเขตมุมไบซิตีของนครมุมไบ รัฐมหาราษฏระ ประเทศอินเดีย การสะกดแบบอื่น ๆ รวมถึง Warli, Worlee, Varli ดั้งเดิมแล้ววารลีเป็นเกาะที่แยกตัวออกมา เป็นหนึ่งในเกาะทั้งเจ็ดของบอมเบย์ ซึ่งโปรตุเกสยกให้อังกฤษในปี 1661 ในราวคริสต์ศตวรรษที่ 19 จึงมีการสร้างสะพานและซีลิงก์เชื่อมกับเกาะอื่น ๆ เข้าด้วยกัน

บริษัทที่มีอสังหาริมทรัพย์ตั้งอยู่ที่นี่ ได้แก่ จีเอ็สเคฟาร์มา ทาท่า ดีล็อยต์ โนวารทิส เอ็ชดีเอ็ฟซีแบงค์ เยสแบงค์ ซีเมนส์ ซีอีเอที เป็นต้น
# ศิลปะประยุกต์
ศิลปะประยุกต์  เป็นศิลปะทั้งหมดที่นำการออกแบบและการตกแต่งไปประยุกต์ใช้กับวัตถุในชีวิตประจำวัน เพื่อความพึงพอใจทางสุนทรียภาพ"Applied art" in The Oxford Dictionary of Art. Online edition. Oxford University Press, 2004. www.oxfordreference.com. Retrieved 23 November 2013. คำนี้ใช้ในการแยกกับวิจิตรศิลป์ ที่สร้างวัตถุเพื่อความสวยงามหรือกระตุ้นสติปัญญาเพียงอย่างเดียว ในทางปฏิบัติทั้งสองมักจะมีความทับซ้อนกัน
# นักเวชศาสตร์การสื่อความหมาย
นักเวชศาสตร์การสื่อความหมาย เป็นวิชาชีพทางด้านวิทยาศาสตร์สุขภาพ เป็นผู้ปฏิบัติงานเกี่ยวกับงานด้านการแก้ไขความผิดปกติของการสื่อความหมาย ครอบคลุมทั้งด้านการตรวจ วินิจฉัย รักษา แก้ไขและฟื้นฟู สร้างเสริมสมรรถภาพ การส่งเสริมสุขภาพ การป้องกันโรคแก่ผู้ที่มีปัญหาทางการได้ยินและการทรงตัวและผู้ที่มีปัญหาทางด้านภาษาและการพูด โดยวิธีการ เครื่องมือ หรืออุปกรณ์ทางการแก้ไขความผิดปกติของการสื่อความหมายเพื่อใหผู้ใช้บริการมีคณภาพชีวิตที่ดีขึ้นสามารถสื่อความหมายได้เต็มความสามารถ

โดยแบ่งนักเวชศาสตร์การสื่อความหมายเป็น 2 ประเภท

นักแก้ไขการพูด (speech language pathologist)
 นักแก้ไขการได้ยิน (audiologist)

 ประวัติความเป็นมา 
วิชาชีพการแก้ไขความผิดปกติของการสื่อความหมายประกอบด้วย การแก้ไขการพูดและการแก้ไขการได้ยิน ได้เข้าร่วมมีบทบาทในการบริการทางด้านสาธารณสุขนานกว่า 30 ปีโดยศาสตราจารย์เกียรติคุณนายแพทย์พูนพิศ อมาตยกุล และรองศาสตราจารย์ ดร.รจนา ทรรทรานนท์ ได้วางรากฐานงานทางด้านโสตสัมผัสวิทยาและการแก้ไขการพูด ที่คณะแพทยศาสตร์โรงพยาบาลรามาธิบดี มหาวิทยาลัยมหิดล ตั้งแต่ปี พ.ศ.2517 หลังจากที่อาจารย์ทั้งสองท่านสำเร็จการศึกษาด้านโสตสัมผัสวิทยาและการแก้ไขการพูด ตามลำดับ จาก Temple University ประเทศสหรัฐอเมริกา และได้เริ่มจัดการเรียนการสอนในหลักสูตรศิลปศาสตรมหาบัณฑิต สาขาความผิดปกติของการสื่อความหมาย ตั้งแต่ปีพ.ศ.2519 นับเป็นสถาบันแห่งแรกและแห่งเดียวในประเทศไทย ที่ทำให้มีบุคลากรที่สำเร็จการศึกษามารับใช้สังคมในการวินิจฉัยความผิดปกติของการสื่อความหมาย ให้การช่วยเหลือ ฟื้นฟูสมรรถภาพผู้ป่วยที่มีความผิดปกติ ทำให้ผู้ป่วยเหล่านี้สามารถสื่อความหมายได้เช่นเดียวกับคนทั่วไปโดยไม่ต้องเป็นภาระของสังคม

 การศึกษา 
ปัจจุบันหลักสูตรการศึกษาระดับปริญญาบัณฑิตในประเทศไทย ใช้เวลาศึกษา 4 ปี โดยทางภาควิชาวิทยาศาสตร์สื่อความหมายและความผิดปกติของการสื่อความหมาย คณะแพทยศาสตร์โรงพยาบาลรามาธิบดี มหาวิทยาลัยมหิดล ได้เปิดหลักสูตรวิทยาศาสตร์บัณฑิตสาขาความผิดปกติของการสื่อความหมายขึ้นเพื่อผลิตนักเวชศาสตร์การสื่อความหมาย เป็นหลักสูตรปริญญาตรีหลักสูตรแรกและหลักสูตรเดียวในประเทศไทย ณ ขณะนี้ 

โดยหลักสูตรวิทยาศาสตร์บัณฑิตนี้ได้เริ่มเปิดสอน นักศึกษาตั้งแต่ปีการศึกษา 2547 เพื่อผลิตบุคลากรที่ชำนาญด้านแก้ไขการได้ยินและแก้ไขการพูดแก่ผู้ป่วย โดยทำงานร่วมกับแพทย์ และผู้เชี่ยวชาญด้านอื่นๆในสถาบันทางการ แพทย์และโรงพยาบาลทั้ง ภาครัฐและเอกชน
# กลุ่มอาคารกอทิกวิกตอเรียและอลังการศิลป์แห่งมุมไบ
กลุ่มอาคารกอทิกวิกตอเรียและอลังการศิลป์แห่งมุมไบ (Victorian Gothic and Art Deco Ensembles of Mumbai) เป็นกลุ่มอาคารสมัยคริสต์ศตวรรษที่ 19 ที่สร้างด้วยสถาปัตยกรรมฟื้นฟูกอทิก และกลุ่มอาคารสมัยคริสต์ศตวรรษที่ 20 ที่สร้างด้วยอลังการศิลป์ ในย่านฟอร์ต เมืองมุมไบ รัฐมหาราษฏระ ประเทศอินเดีย อาคารเหล่านี้ตั้งขึ้นล้อมรอบโอวัลไมดาน (Oval Maidan) ลานอเนกประสงค์ขนาดใหญ่ อาคารที่ได้รับการคุ้มครองในกลุ่มนี้มี 94 อาคาร

อาคารทางตะวันออกของโอวัลแบบกอทิก หลัก ๆ คือ ศาลสูงบอมเบย์ มหาวิทยาลัยมุมไบ (วิทยาเขตฟอร์ต) และหอนาฬิการาชาภาอีในสวนของวิทยาลัย ส่วนอาคารอลังการศิลป์ส่วนใหญ่เป็นอาคารส่วนบุคคล อาคารที่เป็นสาธารณะคือโรงละครอีรอส
รายชื่ออาคาร/สิ่งก่อสร้าง 

วิกตอเรียน
นีโอ-กอธิก
 สำนักเลขาธิการเดิม (Old Secretariat)
 หมู่อาคารภายในมหาวิทยาลัยมุมไบ - หอนาฬิการาชาไพ, หอสมุดมหาวิทยาลัย, หอประชุมคอนโวเคชัน
ศาลสูงบอมเบย์
อาคารฝ่ายกิจการสาธารณะ (Public Works Department Building)
เอสพลาเนดแมนชั่น
หอสมุดเดวิด ซาสซูน
วิทยาลัยเอลฟินสโตน
สำนักงานตำรวจมหาราฏระ 
อินเดียนเมอร์แคนไตล์แมนชั่น (Indian Mercantile Mansion)
น้ำพุเวลลิงตัน

นีโอคลาสสิก
อาคารธนาคารสแตนดาร์ดชาร์เตอร์ด
อาคาร์อาร์มีและนาวี
สถาบันวิทยาศาสตร์
หอประชุมเซอร์โควาสจี เชฮันคีร์ (Sir Cowasji Jehangir Hall), หอศิลป์สมัยใหม่แห่งชาติ

อินโด-ซาราเซน
สถานีปลายทางฉัตรบดี ศิวาจี มหราราช
ฉัตรบดี ศิวาจี มหาราช วาสตุสังเคราหาลัย
 มาเจสติกอามดรนิวาส (Majestic Aamdar Niwas)

อาร์ทเดโก
โรงภาพยนตร์เรกัล
โรงละครอีรอส
โมตาโภยแมนชั่น (Motabhoy Mansion)
ซูนามหัล (Soona Mahal)
เกวาลมหัล (Keval Mahal)
อาคารรอบโอวัลไมดาน และ มารีนไดรฟ์
# มุมบาเทวีมนเทียร
มุมบาเทวีมนเทียร เป็นโบสถ์พราหมณ์เก่าแก่ของเมืองมุมไบ รัฐมหาราษฏระ ตั้งเพื่อบูชาเทวี มุมบา (ทับศัพท์มราฐี: Mumbā) ซึ่งเป็นปางอวตารพื้นเมืองของเทวมารดา พระนาม มุมบา ได้มาจากภาษาสันสกฤต เทวีมุมบาทรงเป็นเทพประจำผู้ที่พูดภาษามารฐีที่ประกอบอาชีพอาครี (คนเก็บเกลือ) และ โกลี (ชาวประมง) ซึ่งเป็นชนพื้นเมืองดั้งเดิมในเกาะทั้งเจ็ดของบอมเบย์ รูปเคารพของมุมบาเทวีเป็นรูปปั้นหินสีดำภายในมนเทียร อีกพระนามของมุมบาเทวีคือ "มหาอัมบา" (Maha Amba) หรือ "แม่พระผู้ยิ่งใหญ่" (Great Mother)
# วิจิตรศิลป์
วิจิตรศิลป์  เป็นศิลปะที่พัฒนาขึ้นเพื่อสุนทรียภาพหรือความงามเป็นหลัก ต่างจากศิลปะประยุกต์ ซึ่งสร้างขึ้นเพื่อประโยชน์ใช้สอย เช่น เครื่องปั้นดินเผาหรืองานโลหะส่วนใหญ่

ในอดีต วิจิตรศิลป์มีห้าแขนงหลัก ประกอบด้วย จิตรกรรม, ประติมากรรม, สถาปัตยกรรม, ดนตรี และกวีนิพนธ์ กับศิลปะการแสดง ได้แก่ การละครและการเต้นรำ รวมไปถึงภาพต้นแบบเก่าและการวาดเส้นนับว่าเป็นจิตรกรรม เช่นเดียวกับวรรณคดีรูปแบบร้อยแก้ว ที่นับว่าเป็นกวีนิพนธ์ ในปัจจุบัน วิจิตรศิลป์โดยทั่วไปจะรวมถึงรูปแบบที่ทันสมัยด้วย เช่น ภาพยนตร์, การถ่ายภาพ, การสร้างวิดีโอ/การลำดับภาพ, การออกแบบ และศิลปะเชิงแนวคิด

คำจำกัดความของคำว่า วิจิตรศิลป์ คือ "ทัศนศิลป์ที่สร้างขึ้นเพื่อวัตถุประสงค์ด้านสุนทรียภาพและสติปัญญาโดยตัดสินจากความงามและความหมายเป็นหลัก โดยเฉพาะ จิตรกรรม, ประติมากรรม, การวาดเส้น, การระบายสีน้ำ, กราฟิก และสถาปัตยกรรม" ในความหมายมีความแตกต่างระหว่างวิจิตรศิลป์และศิลปะประยุกต์ ตามที่เข้าใจกันมาแต่เดิม 
และเป็นที่เข้าใจกันในยุคปัจจุบันคือ การรับรู้คุณภาพความงามต้องใช้วิจารณญาณกลั่นกรอง หรือมีรสนิยมดี ซึ่งแตกต่างจากศิลปะนิยมและการบันเทิง
# การออกเสียงประชามติรัฐธรรมนูญอียิปต์ ค.ศ. 2019
การออกเสียงประชามติร่างรัฐธรรมนูญ เกิดขึ้นที่ประเทศอียิปต์ ตั้งแต่วันที่ 20–22 เมษายน ค.ศ. 2019 และนอกสาธารณรัฐระหว่างวันที่ 19 ถึงวันที่ 21 เมษายน

 การแก้ไขรัฐธรรมนูญ 
การลงประชามติครั้งนี้เป็นการแก้ไขรัฐธรรมนูญ มาตรา 140 ซึ่งเกี่ยวกับอายุของประชาธิบดีจาก 4 ปี เป็น 6 ปี และเปลี่ยนอำนาจประธานาธิบดีให้มีสิทธิที่จะแต่งตั้งรองประธานาธิบดี(ถูกยกเลิกในปี ค.ศ. 2012) และให้อำนาจประธานาธิบดีทางตุลาการในการแต่งตั้งพนักงานอัยการ ประธานศาลและประธานศาลสูงสุด

 ผลการลงมติ 
ทางเลือกคะแนนเสียง%alt=Referendum passed|14x14px   เห็นด้วย23,416,74188.83ไม่เห็นชอบ2,945,68011.17บัตรดี26,362,42196.94บัตรเสียหรือไม่ลงคะแนน831,1723.06คะแนนเสียงทั้งหมด27,193,593100.00จำนวนผู้มีสิทธิ์เลือกตั้ง61,344,50344.33ข้อมูลจาก: Ahram Online
# ฌูเซลีนู กูบีแชก
ฌูเซลีนู กูบีแชก จี โอลีเวย์รา (12 กันยายน ค.ศ. 1902 – 22 สิงหาคม ค.ศ. 1976) เป็นนักการเมืองชาวบราซิลผู้ทำหน้าที่เป็นประธานาธิบดีคนที่ 21 ของบราซิลระหว่าง ค.ศ. 1956–1961 ช่วงเวลาที่เขาดำรงตำแหน่งมีความโดดเด่นด้านความเจริญทางเศรษฐกิจและเสถียรภาพทางการเมือง โดยเป็นที่รู้จักมากที่สุดจากการสร้างเมืองหลวงใหม่คือกรุงบราซีเลีย
 อ้างอิง
# เขตฮิงาชินาดะ
เขตฮิงาชินาดะ  เป็นหนึ่งในเก้าเขตการปกครองของนครโคเบะ จังหวัดเฮียวโงะ ประเทศญี่ปุ่น เป็นที่ตั้งของมหาวิทยาลัยนานาชาติโคเบะ (Kobe International University), มหาวิทยาลัยโคนัง (Konan University) เขตนี้มีอาณาเขตครอบคลุมไปถึงเกาะรกโก ซึ่งเป็นเกาะเทียมขนาด 5.8 ตารางกิโลเมตร

 แหล่งข้อมูลอื่น 
 
  
 

ฮิงาชินาดะ
# เร็มไชท์
เร็มไชท์ (,) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี โดยเป็นเทศบาลที่ใหญ่เป็นอันดับสามในแบร์กิชเชิสลันท์ โดยเป็นรองเพียงวุพเพอร์ทาลกับโซลิงเงิน

ประชากร
ณ วันที่ 31 ธันวาคม ค.ศ. 2019 เมืองนี้มีประชากร 113,703 คน แบ่งเป็นพลเมืองเยอรมัน 92,726 คน (81.6%) และไม่ใช่ชาวเยอรมัน  20,977 คน (18.4%) จากจำนวนผู้ที่ไม่ใช่ชาวเยอรมัน มี 10 สัญชาติที่มีจำนวนมากที่สุดดังนี้: Available on Stadt Remscheid website under "Bevölkerung und Bevölkerungsentwicklung ".

อันดับสัญชาติประชากร (31.12.2019)15,7492 3,1583 1,2644 1,1875 1,039686677488646958310493

เมืองพี่น้อง
เร็มไชท์เป็นเมืองพี่น้องกับเมืองดังนี้:

 แอชิงตัน ประเทศอังกฤษ สหราชอาณาจักร
 คือร์เชฮีร์ ประเทศตุรกี
 เทศมณฑลมร็องกอวอ ประเทศโปแลนด์
 เพียร์นา ประเทศเยอรมนี
 เปรเชา ประเทศสโลวาเกีย
 แก็งแปร์ ประเทศฝรั่งเศส
# เอ็ดเวิร์ด วินด์เซอร์ ลอร์ดดาวน์แพทริก
เอ็ดเวิร์ด วินด์เซอร์ ลอร์ดแห่งดาวน์แพทริก  เกิดเมื่อวันที่ 2 ธันวาคม ค.ศ. 1988 เป็นโอรสคนใหญ่ใน จอร์จ วินด์เซอร์ เอิร์ลแห่งเซนต์แอนดรูว์ และ ซิลเวนา โทมาเซลลี เป็นพระนัดดาใน เจ้าชายเอ็ดเวิร์ด ดยุกแห่งเคนต์ พระปนัดดาใน เจ้าชายจอร์จ ดยุกแห่งเคนต์ พระญาติใน สมเด็จพระราชินีนาถเอลิซาเบธที่ 2 แห่งสหราชอาณาจักร รัชกาลปัจจุบัน เอ็ดเวิร์ดเติบโตมาในเคมบริดจ์ เขามีพระมารดาทูลหัวคือ ไดอานา เจ้าหญิงแห่งเวลส์ เขามีความสนิทกับ เจ้าหญิงเบียทริซแห่งยอร์ก เนื่องจากอายุรุ่นราวคราวเดียวกัน น้องสาวของเขาทั้ง 2 คนคือ เลดีมารีนา วินด์เซอร์ และ เลดีอาเมเลีย วินด์เซอร์ เป็นนางแบบมืออาชีพในวงการนางแบบสหราชอาณาจักร ด้านการศึกษาเขาเรียนเกี่ยวกับภาษาฝรั่งเศสและเยอรมัน และได้เป็นทหารหลังจบจากมหาวิทยาลัย แต่ก็ไม่ได้เต็มที่กับกิจการทหารมากนัก เนื่องจากเขาบาดเจ็บจากการเล่นรักบี้ ปัจจุบันเขาได้คิคค้นแบรด์เสื้อผ้าเกี่ยวกับการเดินป่าเป็นของตัวเอง

 สิทธิในการสืบราชสันตติวงศ์ 
จอร์จ วินด์เซอร์ เอิร์ลแห่งเซนต์แอนดรูว์ บิดาของเขา เคยถูกถอดออกจากการสืบราชสันตติวงศ์แห่งสหราชอาณาจักรจากการสมรสกับหญิงคริสตัง ถือเป็นการละเมิดพระราชบัญญัติว่าด้วยการสืบราชสันตติวงศ์ ค.ศ. 1701 อย่างไรก็ตามแคเทอริน ดัชเชสแห่งเคนต์ ย่าของเขาก็เปลี่ยนไปเข้ารีตนิกายโรมันคาทอลิกในปี ค.ศ. 1994 ซึ่งเจ้าชายเอ็ดเวิร์ด ดยุกแห่งเคนต์ ปู่ของเขามิได้ถูกถอดถอนจากลำดับการสืบราชสมบัติ เพราะการเปลี่ยนนิกายของดัชเชสแห่งเคนต์นั้นเกิดขึ้นภายหลังการเสกสมรสในปี ค.ศ. 1961 แต่ต่อมาลอร์ดนิโคลัส วินด์เซอร์ อาของเขาได้เปลี่ยนไปนับถือนิกายโรมันคาทอลิกในปี ค.ศ. 2001 จึงถูกถอดออกจากการสืบราชสันตติวงศ์ไปอีกคน

ครั้นเมื่อมีการออกพระราชบัญญัติว่าด้วยการสืบราชสันตติวงศ์ ค.ศ. 2013  ซึ่งเป็นกฎหมายฉบับใหม่ ทำให้เอิร์ลแห่งเซนต์แอนดรูว์ มีชื่ออยู่ในการสืบราชสมบัติอีกครั้ง แต่ตัวของเขา และ เลดีมารีนา วินด์เซอร์ ยังยืนยันศรัทธาที่มีต่อนิกายโรมันคาทอลิกและยอมละทิ้งสิทธิในการสืบราชสันตติวงศ์ ด้วยเหตุนี้เลดีอาเมเลียจึงเป็นทายาทเพียงคนเดียวที่ยังอยู่ในลำดับการสืบราชบัลลังก์ ปัจจุบันเลดีอาเมเลีย วินด์เซอร์ อยู่ในลำดับที่ 43 ในการสืบราชบัลลังก์ของสหราชอาณาจักรต่อจากบิดา
# พลเอกทหารราบ
พลเอกทหารราบกาลรบใหญ่ในยุโรป ฉบับพิเศษ เรียบเรียงตามรายงานแลข่าวเยอรมัน เล่มสาม กรุงเทพฯ วันที่ ๑๖ พฤศจิกายน พ.ศ. ๒๔๕๗Hindenburg Denkmal für das deutsche Volk, von Paul Lindenberg, ... Vaterländischer Verlag / Berlin 1922, S. 49, – "General d. Inf." – Kurzbezeichnung. เป็นยศทหารบกในอดีตของประเทศเยอรมนีและจักรวรรดิรัสเซีย

ประเทศเยอรมนี

ในประเทศเยอรมนี พลเอกทหารราบ  เป็นยศที่มีความอาวุโสสูงกว่าพลโท  แต่อยู่ต่ำกว่าพลเอกอาวุโส  และจอมพล  

ยศทหารในกองทัพบกที่มีศักดิ์เท่าเทียมกันได้แก่ พลเอกทหารม้า , พลเอกทหารปืนใหญ่  , พลเอกทหารช่าง , พลเอกทหารภูเขา , พลเอกทหารยานเกราะ  และพลเอกทหารสื่อสาร 

ยศทหารในกองทัพอากาศที่มีศักดิ์เท่าเทียมกันได้แก่ พลเอกทหารอากาศ , พลเอกทหารพลร่ม , พลเอกทหารปืนใหญ่ต่อต้านอากาศยาน , พลเอกทหารสื่อสารอากาศ  และพลเอกทหารนักบิน 

 พลเอกทหารราบของเยอรมันที่มีชื่อเสียง 
 เอริช ลูเดินดอร์ฟ
 เอริช ฟ็อน ฟัลเคินไฮน์
 ฟรีดริช อ็อลบริชท์
 วิลเฮ็ล์ม บวร์คดอร์ฟ 
 ฮันส์ เครพส์ 
 คาร์ล-ไฮน์ริช ฟ็อน ชตึลพ์นาเกิล
 ดรีทริช ฟ็อน ค็อลทิทซ์

ประเทศรัสเซีย

ในจักรวรรดิรัสเซีย พลเอกทหารราบ  เป็นยศที่มีความอาวุโสสูงกว่าพลโท (генера́л-лейтена́нт) แต่อยู่ต่ำกว่าจอมพล (генерал-фельдмаршал) พึ่งสังเกตุว่าจักรวรรดิรัสเซียไม่มียศพลเอกอาวุโสเหมือนเยอรมนี

ยศนี้ถูกแต่งตั้งครั้งแรกในปี 1796 และเลิกใช้ในปี 1917 มีนายทหารได้รับยศนี้ทั้งสิ้น 804 นาย 

 พลเอกทหารราบของรัสเซียที่มีชื่อเสียง 
 ปิออตร์ อีวาโนวิช บากราทิออน
 ไมเคิล อังเดรีย บาร์เคลย์ เดอ โทลล์
 มีฮาอิล อังเดรเยวิช มีโลราโดวิช
อ้างอิง

ดูเพิ่ม
 การเปรียบเทียบยศทหารแวร์มัคท์
 ยศและเครื่องหมายของวัฟเฟิน-เอ็สเอ็ส
# เขตคิตะ (ซัปโปโระ)
เขตคิตะ  เป็นเขตหนึ่งในนครซัปโปโระ ในจังหวัดฮกไกโด โดย "เขตคิตะ" นั้น มีความหมายว่า "เขตเหนือ" เขตนี้เป็นที่ตั้งของสถานีรถไฟซัปโปโระ, มหาวิทยาลัยฮกไกโด และมหาวิทยาลัยคุรุศาสตร์แห่งฮกไกโด
# เลดีมารีนา วินด์เซอร์
เลดีมารีนา วินด์เซอร์  เกิดเมื่อวันที่ 30 กันยายน ค.ศ. 1992 เป็นธิดาคนรองใน จอร์จ วินด์เซอร์ เอิร์ลแห่งเซนต์แอนดรูว์ และ ซิลเวนา โทมาเซลลี เป็นพระนัดดาใน เจ้าชายเอ็ดเวิร์ด ดยุกแห่งเคนต์ พระปนัดดาใน เจ้าชายจอร์จ ดยุกแห่งเคนต์ พระญาติใน สมเด็จพระเจ้าชาลส์ที่ 3 แห่งสหราชอาณาจักร รัชกาลปัจจุบัน เธอเติบโตในเคมบริดจ์ และเข้าเรียนที่โรงเรียนเซนต์แมรีพร้อมกับน้องสาวของเธอ เลดีอาเมเลีย วินด์เซอร์ ณ บาร์กเชอร์ เธอละน้องสาวเป็นนางแบบมืออาชีพในสหราชอาณาจักร

ในปี ค.ศ. 2012 เธอเดินทางเป็นการส่วนตัวมายังประเทศไทย โดยได้ฝึกซ้อมมวยไทย

 สิทธิในการสืบราชสันตติวงศ์ 
จอร์จ วินด์เซอร์ เอิร์ลแห่งเซนต์แอนดรูว์ บิดาของเธอ เคยถูกถอดออกจากการสืบราชสันตติวงศ์แห่งสหราชอาณาจักรจากการสมรสกับหญิงคริสตัง ถือเป็นการละเมิดพระราชบัญญัติว่าด้วยการสืบราชสันตติวงศ์ ค.ศ. 1701 อย่างไรก็ตามแคเทอริน ดัชเชสแห่งเคนต์ ย่าของเธอก็เปลี่ยนไปเข้ารีตนิกายโรมันคาทอลิกในปี ค.ศ. 1994 ซึ่งเจ้าชายเอ็ดเวิร์ด ดยุกแห่งเคนต์ ปู่ของเธอมิได้ถูกถอดถอนจากลำดับการสืบราชสมบัติ เพราะการเปลี่ยนนิกายของดัชเชสแห่งเคนต์นั้นเกิดขึ้นภายหลังการเสกสมรสในปี ค.ศ. 1961 แต่ต่อมาลอร์ดนิโคลัส วินด์เซอร์ อาของเธอได้เปลี่ยนไปนับถือนิกายโรมันคาทอลิกในปี ค.ศ. 2001 จึงถูกถอดออกจากการสืบราชสันตติวงศ์ไปอีกคน

ครั้นเมื่อมีการออกพระราชบัญญัติว่าด้วยการสืบราชสันตติวงศ์ ค.ศ. 2013  ซึ่งเป็นกฎหมายฉบับใหม่ ทำให้เอิร์ลแห่งเซนต์แอนดรูว์ มีชื่ออยู่ในการสืบราชสมบัติอีกครั้ง แต่ตัวเธอและเอ็ดเวิร์ด วินด์เซอร์ ลอร์ดแห่งดาวน์แพทริก ยังยืนยันศรัทธาที่มีต่อนิกายโรมันคาทอลิกและยอมละทิ้งสิทธิในการสืบราชสันตติวงศ์ ด้วยเหตุนี้เลดีอาเมเลียจึงเป็นทายาทเพียงคนเดียวที่ยังอยู่ในลำดับการสืบราชบัลลังก์ ปัจจุบันเลดีอาเมเลีย วินด์เซอร์ อยู่ในลำดับที่ 43 ในการสืบราชบัลลังก์ของสหราชอาณาจักรต่อจากบิดา
# กองพลยานเกราะดิ่งพสุธาที่ 1 "แฮร์มัน เกอริง"
กองพลยานเกราะดิ่งพสุธาที่ 1 "แฮร์มัน เกอริง"  เป็นกองพลยานเกราะของกองทัพอากาศเยอรมันในสงครามโลกครั้งที่สอง ปฏิบัติการในแอฟริกาเหนือ, เกาะซิซิลี, ประเทศอิตาลี ตลอดจนแนวรบด้านตะวันออก 

หน่วยทหารนี้ตั้งขึ้นในปีค.ศ. 1933 แรกเริ่มเป็นระดับกองพัน ต่อมามีการผนวกรวมเข้ากับกองพลทหารราบยานเกราะดิ่งพสุธาที่ 2 ในปีค.ศ. 1944 และขึ้นตรงต่อจอมพลไรช์ กองพลนี้ยอมจำนนต่อสหภาพโซเวียตใกล้กับนครเดรสเดินในวันที่ 8 พฤษภาคม ค.ศ. 1945

ในช่วงที่ประจำอยู่ในอิตาลี กองพลนี้กระทำอาชญากรรมสงครามร่วมกับกองพลทหารราบยานเกราะเอ็สเอ็สที่ 16 "ไรชส์ฟือเรอร์ เอ็สเอ็ส" โดยการสังหารหมู่พลเรือนไปมากมาย หนึ่งในสามของพลเรือนอิตาลีที่ถูกสังหารหมู่ถูกสังหารโดยสองกองพลนี้
# วอลเลย์บอลหญิงชิงแชมป์สโมสรเอเชีย 2019
วอลเลย์บอลหญิงชิงแชมป์สโมสรเอเชีย 2019  เป็นการแข่งขันครั้งที่ 20 ของวอลเลย์บอลหญิงชิงแชมป์สโมสรเอเชีย ซึ่งมีกำหนดจะจัดขึ้นที่เทียนจิน ประเทศจีน ระหว่างวันที่ 27 เมษายน – 5 พฤษภาคม ค.ศ. 2019

 สโมสรที่เข้าแข่งขัน 

สโมสรสิทธิ์การเข้าร่วม  เทียนจิน ปั๋วไห่ แบงก์  เจ้าภาพ     ฮ่องกง อินเตอร์ชันแนล วีซี   ฮิซามิตสึสปริงส์  ชนะเลิศ วี.ลีก ฤดูกาล 2017–18  อัลไต วีซี  ชนะเลิศ คาซัคสถานเนชันแนลลีก ฤดูกาล 2018–19  เอพริล 25 สปอร์ต คลับ    ศรีลังกา แอร์ฟอร์ซ  ชนะเลิศ มุนชีเนชันแนลวอลเลย์บอลแชมเปียนชิป  สุพรีม ชลบุรี อีเทค  ชนะเลิศ ชิงแชมป์สโมสรเอเชีย 2018  บีนาการ์    วีทีวี บิ่ญเดี่ยน ล็องอาน  ชนะเลิศ วอลเลย์บอลเวียดนามลีก ฤดูกาล 2018

การแบ่งกลุ่ม
กลุ่มเอกลุ่มบี จีน (เจ้าภาพ) ไทย (1) คาซัคสถาน (4) ญี่ปุ่น (2) จีนไทเป  เกาหลีเหนือ ฮ่องกง ศรีลังกา  เติร์กเมนิสถาน เวียดนาม

รอบแรก
 ผ่านเข้าสู่รอบรองชนะเลิศ ผ่านเข้าสู่รอบชิงอันดับ 9–10

กลุ่มเอ

|}

|}

กลุ่มบี

|}

|}

 รอบสุดท้าย 
รอบชิงอันดับ 9–10
รอบชิงอันดับที่ 9

|}

รอบ 8 ทีมสุดท้าย

รอบก่อนรองชนะเลิศ

|}

รอบจัดอันดับ 5–8

|}

รอบรองชนะเลิศ

|}

รอบชิงอันดับที่ 7

|}

รอบชิงอันดับที่ 5

|}

รอบชิงอันดับที่ 3

|}

รอบชิงชนะเลิศ

|}

อันดับการแข่งขัน

อันดับทีม เทียนจิน ปั๋วไห่ แบงก์ สุพรีม ชลบุรี อีเทค ฮิซามิตสึสปริงส์4 อัลไต วีซี5 เอพริล 25 สปอร์ต คลับ67 วีทีวี บิ่ญเดี่ยน ล็องอาน8 ฮ่องกง อินเตอร์ชันแนล วีซี9 ศรีลังกา แอร์ฟอร์ซ10 บีนาการ์
 ผ่านเข้าแข่งขันวอลเลย์บอลหญิงชิงแชมป์สโมสรโลก 2020

ชนะเลิศวอลเลย์บอลหญิงชิงแชมป์สโมสรเอเชีย 2019เทียนจิน ปั๋วไห่ แบงก์สมัยที่ 5

รางวัล

ผู้เล่นทรงคุณค่า
  หลี่ หยิงหยิง (เทียนจิน ปั่วไห่ แบงก์)
ตัวเซตยอดเยี่ยม
  เหยาตี้ (เทียนจิน ปั่วไห่ แบงก์)
ตัวตบหัวเสายอดเยี่ยม
  หลี่ หยิงหยิง (เทียนจิน ปั่วไห่ แบงก์)
  คาโตะ ฮิคาริ (ฮิซามิตสึสปริงส์)

ตัวบล็อกกลางยอดเยี่ยม
  หวัง หยวนหยวน (เทียนจิน ปั่วไห่ แบงก์)
  หลี่ ย่านหนาน (เทียนจิน ปั่วไห่ แบงก์)
ตัวตบตรงข้ามยอดเยี่ยม
  อัจฉราพร คงยศ (สุพรีม ชลบุรี อีเทค)
ตัวรับอิสระยอดเยี่ยม
  สึสึอิ ซายากะ (ฮิซามิตสึสปริงส์)